เทศบาลตำบลกำแพง (จังหวัดศรีสะเกษ)

กำแพง เป็นเทศบาลตำบลแห่งหนึ่งในอำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน ถือเป็นองค์กรปกครองท้องถิ่นที่เก่าแก่มากที่สุดแห่งหนึ่งในจังหวัดศรีสะเกษและในประเทศไทย เขตเทศบาลตั้งอยู่ในบริเวณตอนบนของจังหวัดศรีสะเกษ ห่างจากตัวจังหวัดไปทางทิศตะวันตกโดยทางรถยนต์ประมาณ 24 กิโลเมตร เป็นที่ตั้งของที่ว่าการอำเภอและหน่วยงานการบริหารราชการระดับภูมิภาคอื่น ๆ ของอำเภออุทุมพรพิสัย รวมทั้งเป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอ

**ประวัติ**
เทศบาลตำบลกำแพง เดิมมีฐานะเป็น"สุขาภิบาลกำแพง" จัดตั้งขึ้นเมื่อวันที่ 18 กันยายน พ.ศ. 2498 แล้วได้รับการยกฐานะขึ้นเป็นเทศบาลตำบลกำแพง ตั้งแต่วันที่ 25 พฤษภาคม พ.ศ. 2542 

**ภูมิศาสตร์**

**สภาพภูมิประเทศ**
เขตเทศบาลตำบลกำแพงตั้งอยู่บนภูมิประเทศที่มีลักษณะเป็นที่ราบลุ่ม พื้นที่ส่วนใหญ่มีสภาพเป็นดินร่วนปนทราย ความอุดมสมบูรณ์ของดินค่อนข้างต่ำ มีลำน้ำธรรมชาติที่สำคัญ คือ ลำห้วยทับทัน ซึ่งไหลมาจากต้นน้ำในเขตเทือกเขาพนมดงรัก เป็นแนวแบ่งเขตระหว่างจังหวัดศรีสะเกษกับจังหวัดสุรินทร์ 

**อาณาเขต**
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่าง ๆ ดังนี้- ทิศเหนือ ตั้งแต่หลักเขตที่ 1 ซึ่งตั้งอยู่ที่ทิศตะวันออกของทางไปอำเภอราษีไศล จังหวัดศรีสะเกษ และอำเภอศีขรภูมิ จังหวัดสุรินทร์ ด้านทิศเหนือของถนนราษฎร์บำรุง จากหลักเขตที่ 1 เลียบตามทิศเหนือ ของถนนราษฎร์บำรุง ไปทิศตะวันออกเฉียงเหนือ ถึงจุดที่อยู่ห่างจากทางไปตำบลแต้ ไปทางทิศตะวันออกเฉียงเหนือ ระยะทาง 200 เมตร ซึ่งเป็นหลักเขตที่ 2- ทิศตะวันออก จากหลักเขตที่ 2 ขนานกับถนนไปตำบลทุ่งไชย ไปทางทิศตะวันออกเฉียงใต้ ผ่านทางรถไฟสายนครราชสีมา – อุบลราชธานี ตรงหลักกิโลเมตรที่ 494 ถึงจุดที่อยู่ห่างจากทางรถไฟ ไปทางทิศตะวันออกเฉียงใต้ ระยะทาง 200 เมตร ซึ่งเป็นหลักเขตที่ 3- ทิศใต้ จากหลักเขตที่ 3 ขนานกับทางรถไฟไปทางทิศตะวันตกเฉียงใต้ ถึงเขต อบต.สระกำแพงใหญ่ ซึ่งเป็นหลักเขตที่ 4- ทิศตะวันตกจากหลักเขตที่ 4 เป็นเส้นตรงไปทางทิศตะวันออกเฉียงเหนือ จนบรรจบกับหลักเขตที่ 1

**เขตการปกครอง**
เขตการปกครองภายในพื้นที่เทศบาลแบ่งออกเป็น 8 ชุมชน ได้แก่ ชุมชนตำแย, ชุมชนฝั่งธน, ชุมชนรุ่งทิพย์, ชุมชนเทศบาล, ชุมชนศาลเจ้าปู่ตา, ชุมชนวัดประชานิมิต, ชุมชนตลาดอุทุมพรพิสัย และชุมชนโรงพยาบาล–ตำรวจ

**โครงสร้างการบริหารและปฏิบัติราชการ**
 ฝ่ายบริหาร ได้แก่ คณะเทศมนตรี ประกอบด้วยนายกเทศมนตรี 1 คน (ปัจจุบันคือนายปิติ เทพเกษตรกุล), รองนายกเทศมนตรี 2 คน, ที่ปรึกษานายกเทศมนตรี 1 คน และเลขานุการนายกเทศมนตรี 1 คน - ฝ่ายนิติบัญญัติ(ควบคุมฝ่ายบริหาร) ได้แก่ สภาเทศบาล และควบคุมฝ่ายบริหาร ประกอบด้วยสมาชิกสภาเทศบาลที่มาจากการเลือกตั้งจำนวน 12 คน ดำรงตำแหน่งคราวละ 4 ปี มีประธานสภา 1 คน, รองประธานสภา 1 คน- การปฏิบัติราชการ มีปลัดเทศบาล เป็นผู้บังคับบัญชาพนักงานเทศบาลและพนักงานจ้างเทศบาล มีหน้าที่และความรับผิดชอบในการควบคุมดูแลราชการประจำของเทศบาลให้เป็นไปตามนโยบาย ประกอบด้วยส่วนการบริหารคือ สำนักงานปลัดเทศบาล กองการศึกษา กองคลัง กองช่าง และกองสาธารณสุขและสิ่งแวดล้อม

**ตราสัญลักษณ์**
รูปปราสาทหินภายในพื้นที่รูปวงกลมด้านใน ล้อมรอบด้วยวงกลมเป็นกรอบนอก ครึ่งบนของกรอบวงกลมนอกเขียนข้อความ "เทศบาลตำบลกำแพง" ครึ่งล่างของกรอบวงกลมนอกเขียนข้อความ "จังหวัดศรีสะเกษ"
ปราสาทหิน หมายถึง ปราสาทสระกำแพงใหญ่และปราสาทสระกำแพงน้อย อันเป็นปราสาทขอม โบราณสถานสำคัญของอำเภออุทุมพิสัยและจังหวัดศรีสะเกษ 

**ประชากรและกลุ่มชาติพันธุ์**
ในเขตเทศบาลประกอบด้วยประชากร จำนวนทั้งสิ้น 4,034 คน จำแนกเป็นเพศชาย 1,854 คน เพศหญิง 2,180 คน มีครัวเรือนทั้งสิ้น 1,107 ครัวเรือน  กลุ่มชาติพันธุ์หลักในเขตเทศบาลได้แก่กลุ่มชาติพันธุ์ชาวกูย (หรือกวยหรือส่วย)ซึ่งพูดภาษากูย,และชาวลาวซึ่งพูดภาษาลาว 

**โครงสร้างสังคม**

**การศึกษา**
 ศูนย์พัฒนาเด็กเล็ก 1 แห่ง (ศูนย์พัฒนาเด็กเล็กเทศบาลตำบลกำแพง) - โรงเรียนประถมศึกษา 3	แห่ง (โรงเรียนอนุบาลอุทุมพรพิสัย, โรงเรียนเคียวนำ ,โรงเรียนสระกำแพงวิทยาคม)- สถานศึกษานอกระบบ 1 แห่ง (ศูนย์การศึกษานอกโรงเรียนและการศึกษาตามอัธยาศัย อำเภออุทุมพรพิสัย)

**สถาบันและองค์การทางศาสนา**
 วัด / สำนักสงฆ์	1	แห่ง (วัดประชานิมิต)

**การแพทย์และสาธารณสุข**
 โรงพยาบาลชุมชน (รพช) 1 แห่ง (โรงพยาบาลอุทุมพรพิสัย)- สำนักงานสาธารณสุข 1 แห่ง (สำนักงานสาธารณสุขอำเภออุทุมพรพิสัย)

**ความปลอดภัยในชีวิตและทรัพย์สิน**
 สถานีตำรวจ 1 แห่ง (สถานีตำรวจภูธรอุทุมพรพิสัย)

**การกีฬาและสันทนาการ**
 สวนสาธารณะ 1 แห่ง- สวนสุขภาพ 1 แห่ง- สนามเด็กเล่น 1 แห่ง- สนามกีฬา 1 แห่ง

**เศรษฐกิจ**
ตลาดสดและย่านการค้าหลักในเทศบาลตำบลกำแพง
สภาพโดยทั่วไปทางเศรษฐกิจของประชากรในเขตเทศบาลตำบลกำแพง มาจากการเกษตรและธุรกิจทางการเกษตร การค้าปลีก การบริการ อุตสาหกรรมขนาดเล็กและอุตสาหกรรมในครัวเรือน การรับจ้าง การรับราชการและพนักงานรัฐวิสาหกิจ 
หน่วยธุรกิจในเขตเทศบาล ได้แก่- ประเภทพาณิชยกรรม : ร้านจำหน่ายของชำ, ร้านค้าเสื้อผ้า, ร้านอาหารและเครื่องดื่ม, ร้านอุปกรณ์ไฟฟ้า, ร้านเสริมสวย, ร้านจำหน่ายยานพาหนะ(หนาแน่นทางตอนเหนือและตอนกลางของเขตเทศบาล ตามแนวถนนเพียรพจนกิจ)- ประเภทอุตสาหกรรม : โรงซ่อมสร้างเครื่องยนต์, โรงสีข้าว, (หนาแน่นทางตอนใต้ของเขตเทศบาล ตามแนวถนนสุขาภิบาล 2)- ประเภทบริการธุรกรรมทางการเงิน : ธนาคารพาณิชย์ทั้งของรัฐบาลและเอกชน (ธนาคารกสิกรไทย, ธนาคารเพื่อการเกษตรและสหกรณ์การเกษตร, ธนาคารไทยพาณิชย์)

**โครงสร้างพื้นฐานและสาธารณูปโภค**

**การคมนาคมและขนส่ง**
ถนนสายหลัก ย่านเศรษฐกิจในเทศบาลตำบลกำแพง- ทางรถยนต์ ตามทางหลวงแผ่นดินหมายเลข 226 (นครราชสีมา-บุรีรัมย์-สุรินทร์-ศรีสะเกษ-อุบลราชธานี) เส้นทางดังกล่าวนี้เชื่อมระหว่างตัวจังหวัดศรีสะเกษกับเขตเทศบาลตำบลกำแพง(ตัวอำเภออุทุมพรพิสัย) โดยจากตัวจังหวัดศรีสะเกษ มาตามทางหลวงแผ่นดินหมายเลข 226 (ช่วงศรีสะเกษ-สุรินทร์)เป็นระยะทางประมาณ 24 กิโลเมตร มีรถโดยสารประจำทางให้บริการคือรถตู้ปรับอากาศสายศรีสะเกษ-สุรินทร์ และรถบัสสายศรีสะเกษ-อุทุมพรพิสัย 
นอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร - ทางรถไฟ สายตะวันออกเฉียงเหนือ(นครราชสีมา-อุบลราชธานี, กรุงเทพฯ-ศรีสะเกษ, กรุงเทพฯ-อุบลราชธานี)มีบริการรถไฟธรรมดา รถเร็ว รถด่วนและรถด่วนพิเศษ หยุดรับ-ส่ง ผู้โดยสารที่สถานีรถไฟอุทุมพรพิสัย ในเขตเทศบาลตำบลกำแพง

**ระบบโทรคมนาคมและการสื่อสาร**
 ชุมสายโทรศัพท์และโทรคมนาคม 1 แห่ง (ชุมสายโทรศัพท์และโทรคมนาคมอุทุมพรพิสัย)- ที่ทำการไปรษณีย์ 1 แห่ง (ไปรษณีย์ไทย อุทุมพรพิสัย)

**พลังงานไฟฟ้า**
ได้รับบริการจากสำนักงานการไฟฟ้าส่วนภูมิภาค อำเภออุทุมพรพิสัย 

**การประปาและแหล่งน้ำธรรมชาติ**
ได้รับบริการน้ำประปาจากการประปาส่วนภูมิภาค อำเภออุทุมพรพิสัย

**อ้างอิง**
 กรมศิลปากร,วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดศรีสะเกษ, หนังสือเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ. (ปรุงศรี วัลลิโภดม : บรรณาธิการ). กรุงเทพฯ : โรงพิมพ์คุรุสภาลาดพร้าว,2544.- เทศบาลตำบลกำแพง.จดหมายข่าว เทศบาลตำบลกำแพง.จัดทำโดยเทศบาลตำบลกำแพง (ฉบับเดือนมิถุนายน 2554)- เทศบาลตำบลกำแพง.รายงานติดตามประเมินผลการดำเนินงาน เทศบาลตำบลกำแพง ปี 2553.จัดทำโดยเทศบาลตำบลกำแพง

**แหล่งข้อมูลอื่น**
  เว็บไซต์เทศบาลตำบลกำแพง อำเภออุทุมพรพิสัย จังหวัดศรีสะเกษ date=2011-01-30 -  เว็บไซต์ส่งเสริมการปกครองท้องถิ่นอำเภออุทุมพรพิสัย date=2014-01-06 -  เว็บไซต์จังหวัดศรีสะเกษ date=2006-01-06 
กำแพง
หมวดหมู่:อำเภออุทุมพรพิสัย